Гулистон (деҳа, н. Фархор)

Гулистон (собиқ Победа) — деҳа дар ҷамоати деҳоти Деҳқонариқи ноҳияи Фархор. Аз Гулистон то маркази ҷамоат 1 км, то маркази ноҳия 17 км; роҳ асфалтпӯш. Аҳолиаш 2301 нафар (2017), тоҷикон.

 Мардум 
Қисми зиёди аҳолиаш солҳои 1938—1940 бо мақсади обод кардани заминҳои бекорхобида ва рушди пахтакорӣ аз ноҳияи Балҷувон кӯчонда шудаанд.

 Иқтисод 
Деҳа маркази саломатӣ, дорухона, масҷиди панҷвақта, нуқтаҳои савдои хусусӣ ва осиёби барқӣ дорад. Гулистон мактаб надорад. Талабагон дар мактаби таҳсилоти миёнаи умумии деҳаи Арча таҳсил мекунанд. Соҳаҳои асосии хоҷагӣ: пахтакорӣ, ғаллакорӣ, сабзавоткорӣ ва чорводорӣ. Заминҳо аз дарёи Панҷ тавассути наҳр обёрӣ мешаванд. Дар ҳудуди Гулистон 38 хоҷагии хурди деҳқонӣ ва кооперативи истеҳсолӣ (хоҷагии деҳқонӣ)-и ба номи Ҷӯрахон Қаюмов мавҷуд аст.

 Эзоҳ 

 Сарчашма 

 Тақсимоти маъмурии Ҷумҳурии Тоҷикистон — : СИЭМТ, 2017. — 580 с. — ISBN 978-99947-33-68-2

Гурӯҳ:Деҳаҳои Тоҷикистон
Гурӯҳ:Деҳаҳои ноҳияи Фархор
Гурӯҳ:Ҷамоати Деҳқонариқ